

**"Қазақстан Республикасы Сыртқы iстер министрлiгiнiң Дипломатиялық өкiлдiктермен жұмыс жөнiндегi департаменті" шаруашылық жүргiзу құқығындағы республикалық мемлекеттiк кәсiпорнын қайта ұйымдастыру туралы**

Қазақстан Республикасы Үкіметінің қаулысы 2001 жылғы 8 қараша N 1419

      Қазақстан Республикасының Yкiметi қаулы етеді:

      1. "Қазақстан Республикасы Сыртқы iстер министрлiгінiң Дипломатиялық өкiлдiктермен жұмыс жөнiндегі департаменті" шаруашылық жүргізу құқығындағы республикалық мемлекеттiк кәсiпорны оны жарғылық капиталына мемлекеттiң 100 пайыз қатысуымен "Дипломатиялық корпусқа қызмет көрсету жөнiндегі басқарма" жабық акционерлiк қоғамы (бұдан әрi - Қоғам) етiп қайта құру жолымен қайта ұйымдастырылсын.

      2. Қазақстан Республикасы Қаржы министрлiгінiң Мемлекеттік мүлiк және жекешелендiру комитеті заңнамада белгіленген тәртiппен:   
      1) Қоғамның жарғысын бекiту кезiнде қызметiнiң негізгі мәнi:   
      Қазақстан Республикасында тiркелген дипломатиялық және оларға теңестiрiлген өкiлдiктерге (бұдан әрi - дипөкiлдiк) қызмет көрсету;   
      дипөкiлдiктердi және олардың қызметкерлерiн қызметтік және тұрғын үй-жайлармен қамтамасыз ету деп белгілесiн;   
      2) Қоғамның мемлекеттiк тiркелуiн қамтамасыз етсiн;   
      3) Қазақстан Республикасының Сыртқы iстер министрлiгіне Қоғам акциясының мемлекеттік пакетiне иелiк ету және оны пайдалану құқығын берсiн;   
      4) осы қаулыны iске асыру жөнiнде өзге де шараларды қабылдасын.

      3. Қоса берiлiп отырған:   
      1) Қоғамның Директорлар кеңесiнiң құрамы;   
      2) Қазақстан Республикасы Үкiметiнiң кейбiр шешiмдерiне енгізiлетiн өзгерiстер мен толықтырулар;   
      3) жарғылық қызметiн орындау үшiн Қоғамға берiлетiн жылжымайтын объектiлердiң тiзбесi бекiтiлсiн.

      4. Осы қаулы қол қойылған күнінен бастап күшіне енедi.

*Қазақстан Республикасының*   
*Премьер-Министрi*

Қазақстан Республикасы Yкiметiнiң     
2001 жылғы 8 қарашадағы          
N 1419 қаулысымен            
бекiтiлген

**"Дипломатиялық корпусқа қызмет көрсету жөнiндегi басқарма" жабық акционерлiк қоғамы Директорлар кеңесiнiң құрамы**

Тiлеубердин Алтай Абылайұлы        - Қазақстан Республикасының   
                                     Премьер-Министрi Кеңсесiнiң   
                                     Басшысы

Смирнов Анатолий Владимирович      - Қазақстан Республикасының   
                                     Сыртқы істер вице-министрi

Өтепов Эдуард Карлұлы              - Қазақстан Республикасы Қаржы   
                                     министрлiгінiң Мемлекеттiк   
                                     мүлiк және жекешелендiру   
                                     комитетi төрағасының бiрiншi   
                                     орынбасары

Нәдiров Бақыт Шайкенұлы            - Қазақстан Республикасы   
                                     Премьер-Министрiнiң кеңесшiсi,   
                                     Төтенше және Өкiлеттi Уәкiл

Бозжiгiтов Айымдос Ерсайынұлы

Қазақстан Республикасы Yкiметiнiң     
2001 жылғы 8 қарашадағы         
N 1419 қаулысымен           
бекiтiлген

**Қазақстан Республикасы Yкiметiнiң кейбiр шешiмдерiне енгізiлетiн өзгерiстер мен толықтырулар**

      1. Күші жойылды - ҚР Үкіметінің 05.08.2013 № 796 қаулысымен.

      2. "Алматы қаласының аумағында орналасқан ұйымдар мен объектілерге қатысты мемлекеттiк меншiк түрлерi туралы" Қазақстан Республикасы Yкiметiнiң 1998 жылғы 9 қарашадағы N 1141 қаулысына(Қазақстан Республикасының ПҮКЖ-ы, 1998 ж., N 41, 371-құжат):    
      Мемлекеттік үлестерi мен акцияларының пакеттерi мемлекеттік республикалық меншiктегі шаруашылық серiктестiктерi мен акционерлiк қоғамдардың тiзбесi мынадай мазмұндағы реттiк нөмiрi 129-жолмен толықтырылсын:    
      "129. Дипломатиялық корпусқа    
      қызмет көрсету жөнiндегі басқарма Төле би атын. көше, 67-үй".

      3. "Акциялардың мемлекеттік пакеттерiне мемлекеттiк меншiктің түрлерi және ұйымдарға қатысудың мемлекеттiк үлестерi туралы" Қазақстан Республикасы Yкiметінiң 1999 жылғы 12 сәуiрдегi N 405  қаулысына (Қазақстан Республикасының ПYКЖ-ы, 1999 ж., N 13, 124-құжат):    
      Көрсетiлген қаулымен бекiтiлген Акцияларының мемлекеттік пакеттерi мен үлестерi республикалық меншiкке жатқызылған акционерлiк қоғамдар мен шаруашылық серiктестiктердiң тiзбесiнде:   
      "Алматы қаласы" бөлiмi мынадай мазмұндағы реттiк нөмiрi 123-56-жолмен толықтырылсын:   
      "123-56. "Дипломатиялық корпусқа қызмет көрсету жөнiндегi басқарма" ЖАҚ".

      4. "Республикалық меншiктегi ұйымдар акцияларының мемлекеттiк пакеттерi мен мемлекеттiк үлестерiне иелiк ету және пайдалану жөнiндегi құқықтарды беру туралы" Қазақстан Республикасы Yкiметiнiң 1999 жылғы 27 мамырдағы N 659  қаулысына :   
      көрсетілген қаулыға қосымшада:   
      "Қазақстан Республикасының Сыртқы істер министрлігіне" бөлімі мынадай мазмұндағы реттік нөмірі 239-1-жолмен толықтырылсын:   
      "239-1. "Дипломатиялық корпусқа қызмет көрсету жөніндегі басқарма" ЖАҚ".

Қазақстан Республикасы Yкiметiнiң      
2001 жылғы 8 қарашадағы           
N 1419 қаулысымен             
бекiтiлген

**Жарғылық қызметтi орындау үшiн "Дипломатиялық корпусқа қызмет көрсету жөнiндегi басқарма" ЖАҚ-на берiлетiн жылжымайтын объектiлердiң**   
**ТIЗБЕСI**

-------------------------------------------------------------------   
Қызметтiк ғимарат, тұрғын үй мекен-жайы  ! Ғимарат, үй-жәй қызметi   
-------------------------------------------------------------------   
                            Алматы қаласы

1. "Ақсай-3б" шағын ауданы, 38 үй           34 пәтерлiк тұрғын үй   
2. Әйтеке би көшесi, 78                     Дипломаттар клубы   
3. Амангелдi көшесi, 68 а                   Қырғыз консулдығы   
4. Желтоқсан көшесi, 111 а                  Дипломатиялық корпусқа   
                                            қызмет көрсету   
                                            жөніндегі басқарма   
5. Желтоқсан көшесi, 87                     Израиль Елшілігі   
6. Зеньков көшесi, 59                       Египет Елшілігі   
7. Қабанбай батыр көшесi, 119               Иран Елшілігі   
8. Қазыбек би көшесi, 18                    Дипломатиялық корпусқа   
                                            қызмет көрсету   
                                            жөніндегі басқарма   
9. Қарасай батыр көшесi, 34                 Канада Елшілігі   
10. Мақатаев көшесi, 13 а                   Болгария Елшілігі   
11. Мәуленов көшесi, 71                     Үндістан Елшілігі   
12. Пушкин көшесi, 97                       Румыния Елшілігі   
13. Райымбек көшесi, 189                    Автошаруашылық   
14. Төлебаев көшесi, 25                     Пакистан Елшілігі   
15. Фурманов көшесi, 99                     АҚШ Елшілігі   
16. Фурманов көшесi, 173                    Германия Федеративтік   
                                            Республикасының Елшілігі   
17. Чайковский көшесi, 208                  Украина Бас консулдығы   
18. Әйтеке би көшесi, 65                    ҚР Сыртқыісмині Өкілдігі   
19. Бәрібаев көшесi, 36                     Өзбекстан Елшілігі   
20. Төле би көшесi, 29                      Түркия Елшілігі   
21. Фурманов көшесi, 137                    Қытай Халық   
                                            Республикасының Елшілігі

                            Астана қаласы

22. Бөкейхан көшесi, 38                     БҰҰ Өкілдігі   
23. Жангелдин көшесi, 40                    Дипломатиялық корпусқа   
                                            қызмет көрсету   
                                            жөнiндегi басқарма   
24. "Молодежный" шағын ауданы,              Тұрғын үй-жай   
    14 үй, 23 а пәтер        
25. Көкшетау көшесі, 80                     Дипломатиялық корпусқа   
                                            қызмет көрсету   
                                            жөніндегі басқарма   
26. Республика даңғылы, 17                  Беларусь Елшілігі   
27. Сары-Арқа көшесі, 66, 6 пәтер           Тұрғын үй-жай   
28. Сары-Арқа, 66, 44 пәтер                 АҚШ Өкілдігі   
29. Сары-Арқа көшесі, 66, 45 пәтер          АҚШ Өкілдігі   
30. Сары-Арқа көшесі, 66, 66 пәтер          Тұрғын үй-жай   
-------------------------------------------------------------------

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК